41. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 158 της 17 Απρ. /12 Μαΐου 1992 (ΦΕΚ Α΄  74) Τροποποίηση του Π.Δ. 13/88 (ΦΕΚ 7/Α/15.1.88) «Οργανισμός του Ταμείου Υγείας Δικηγόρων Επαρχιών (ΤΥΔΕ)». Έχοντας υπόψη: 1.Τις διατάξεις: α)της παρ. 5 του άρθρ. 24 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/Α/1985). β)του Νόμ. 1586/1986 «Βαθμολογική διάρθρωση των θέσεων του Δημοσίου, Νομικών Προσώπων Δημοσίου Δικαίου και των Οργανισμών Τοπικής Αυτοδιοίκησης και άλλες διατάξεις» και ιδιαίτερα της παρ. 10 του άρθρ. 9 (ΦΕΚ 37/Α/1986). 2.Την Υ. 1660 / 1007556 / 116/0006Α΄/23.1.1992 κοινή απόφαση του Πρωθυπουργού και Υπουργού Οικονομικών «Ανάθεση αρμοδιοτήτων Υπουργού Οικονομικών στον Υφυπουργό Οικονομικών Κων. Γιατράκο» (ΦΕΚ 31/Β΄/24.1.1992). 3.Την Υ. 1540/18.9.1991 Κοινή Απόφαση του Πρωθυπουργού και Υπουργού Υγείας, Πρόνοιας και Κοινωνικών Ασφαλίσεων «Ανάθεση αρμοδιοτήτων στον Υφυπουργό Υγείας, Πρόνοιας και Κοινωνικών Ασφαλίσεων, Δημήτριο Σιούφα» (ΦΕΚ 754/Β/19.9.1991). 4.Την αριθ. 86/1992 γνωμοδότηση του Συμβουλίου της Επικρατείας μετά από πρόταση του Υπουργού Προεδρίας της Κυβέρνησης και των Υφυπουργών Οικονομικών και Υγείας, Πρόνοιας και Κοινωνικών Ασφαλίσεων, αποφασίζουμε: Άρθρ.1-2.-(Αντικαθίστανται τα άρθρ. 1 και 2 Π.Δ. 13/1988, ανωτ. αριθ. 36). Σύσταση Κλάδων-Μεταφορά θέσεων Άρθρ.3.-1.Στο Ταμείο Υγείας Δικηγόρων Επαρχιών συνιστάται: α)Κλάδος ΤΕ πληροφορικής της κατηγορίας ΤΕ ειδικότητας πληροφορικής, στον οποίο μεταφέρεται μία (1) κενή θέση του κλάδου ΤΕ Διοικητικού – Λογιστικού και β)Κλάδος ΔΕ προσωπικού Η/Υ, της κατηγορίας ΔΕ, ειδικότητας Χειριστών διατρητικών μηχανών (εισαγωγής στοιχείων), στον οποίο μεταφέρονται 2 κενές θέσεις του κλάδου ΤΕ Διοικητικού-Λογιστικού της κατηγορίας ΤΕ. Ο Κλάδος ΤΕ Διοικητικός-Λογιστικός της κατηγορίας ΤΕ καταργείται. 2.Προσόντα διορισμού για την πλήρωση των θέσεων των κλάδων ΤΕ πληροφορικής και ΔΕ προσωπικού Η/Υ ορίζονται τα προβλεπόμενα στο Π.Δ. 194/88 (ΦΕΚ 84/Α/1988). 3.Οι θέσεις και οι κλάδοι της κατηγορίας ΤΕ και ΔΕ αναδιαρθρώνονται αντίστοιχα ως εξής: ΚΑΤΗΓΟΡΙΑ ΤΕ  Κλάδος ΤΕ Πληροφορικής θέση μία (1) ειδικότητας πληροφορικής  ΚΑΤΗΓΟΡΙΑ ΔΕ Κλάδος ΔΕ Διοικητικός-Λογιστικός θέσεις 7 Κλάδος ΔΕ προσωπικού Η/Υ Θέσεις 2 ειδικότητας Χειριστών διατρητικών μηχανών (εισαγωγής στοιχείων). Άρθρ.4.-(Αντικαθίσταται το άρθρ. 7 Π.Δ. 13/1988, ανωτ. αριθ. 36). 